CELEX: 32017R1344
Language: mt
Date: 2017-07-18 00:00:00
Title: Regolament ta' Implimentazzjoni tal-Kummissjoni (UE) 2017/1344 tat-18 ta' Lulju 2017 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana

19.7.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 186/3
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1344
      tat-18 ta' Lulju 2017
      li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikulari l-Artikolu 9(1)(e) tiegħu,
      Billi:
      
                  (1)
               
               
                  Ir-Regolament tal-Kunsill (KEE) Nru 2658/87 stabbilixxa nomenklatura tal-oġġetti (minn hawn 'il quddiem imsejħa n-“Nomenklatura Magħquda” jew in-“NM”), li hija stabbilita fl-Anness I tiegħu.
               
            
                  (2)
               
               
                  Bħalissa, il-kliem tan-Noti Addizzjonali 4 u 5 tal-Kapitolu 17 tan-Nomenklatura Magħquda, kif ukoll tan-Noti Addizzjonali 3 u 4 tal-Kapitolu 21 tagħha jirreferi għall-Artikolu 42 tar-Regolament tal-Kummissjoni (KE) Nru 951/2006 (2), li jistabbilixxi l-metodi għall-kalkolu tal-kontenut tas-sukrożju fiz-zokkor mhux maħdum u f'ċerti ġuleppijiet.
               
            
                  (3)
               
               
                  Il-paragrafi 2, 3 u 4 tal-Artikolu 42 tar-Regolament tal-Kummissjoni (KE) Nru 951/2006 se jitħassru mill-1 ta' Ottubru 2017, minħabba li wara li nbidlet il-politika agrikola, ġiet emendata s-sistema ta' kwoti tal-produzzjoni taz-zokkor. Għalhekk, ir-referenzi għall-Artikolu 42 tar-Regolament tal-Kummissjoni (KE) Nru 951/2006 li hemm fin-Noti Addizzjonali 4 u 5 tal-Kapitolu 17 tan-NM, kif ukoll fin-Noti Addizzjonali 3 u 4 tal-Kapitolu 21 tagħha mhux se jibqgħu jgħoddu.
               
            
                  (4)
               
               
                  Fl-interess taċ-ċertezza legali u sabiex jiġi evitat li jinħoloq vojt legali, jeħtieġ li dawk in-Noti Addizzjonali jiġu emendati u li l-metodi analitiċi applikabbli jiddaħħlu direttament fihom.
               
            
                  (5)
               
               
                  Fid-dawl tat-titjib fil-metodi analitiċi li jintużaw biex jiġi stabbilit il-kontenut taz-zokkor, il-metodu analitiku użat dal-ħin biex jiġi kkalkulat il-kontenut taz-zokkor ta' ċerti prodotti li jaqgħu taħt il-Kapitolu 17 u li jistgħu jiġu influwenzati mill-matriċi tal-kampjun jew minn komposti interferenti għandu jinbidel bil-metodu tal-kromatografija likwida bi prestazzjoni għolja (“il-metodu tal-HPLC”).
               
            
                  (6)
               
               
                  Madankollu, l-metodu tal-HPLC ma jistax jintuża għal għadd ta' prodotti oħrajn li jaqgħu taħt il-Kapitolu 17, kif ukoll għall-prodotti li jaqgħu taħt il-Kapitolu 21, li fihom il-kontenut taz-zokkor mhux imsejjes biss fuq is-sukrożju, il-fruttożju, il-glukożju u l-maltożju, minħabba li dawn fihom ukoll tipi ta' zokkor oħrajn. Għal dawk il-prodotti, il-kontenut tas-sukrożju, inklużi tipi ta' zokkor oħrajn mogħtija bħala sukrożju, għandu jiġi stabbilit billi jintuża l-metodu tar-rifrattometrija skont l-Anness tar-Regolament ta' Implimentazzjoni tal-Kummissjoni (UE) Nru 974/2014 (3).
               
            
                  (7)
               
               
                  Sabiex tkun żgurata interpretazzjoni uniformi tan-Nomenklatura Magħquda fl-Unjoni kollha fir-rigward tal-istabbiliment tal-kontenut taz-zokkor ta' ċerti prodotti, jenħtieġ li jiġu emendati n-Noti Addizzjonali 4 u 5 tal-Kapitolu 17 tat-Tieni Parti tan-Nomenklatura Magħquda, kif ukoll in-Noti Addizzjonali 3 u 4 tal-Kapitolu 21 tagħha.
               
            
                  (8)
               
               
                  Għalhekk jenħtieġ li r-Regolament tal-Kunsill (KEE) Nru 2658/87 jiġi emendat skont dan.
               
            
                  (9)
               
               
                  Il-paragrafi 2, 3 u 4 tal-Artikolu 42 tar-Regolament tal-Kummissjoni (KE) Nru 951/2006 se jitħassru mill-1 ta' Ottubru 2017. Għalhekk jenħtieġ li dan ir-Regolament jibda japplika mill-istess data.
               
            
                  (10)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      It-Tieni Parti tal-Anness I tar-Regolament tal-Kunsill (KEE) Nru 2658/87 hija emendata kif ġej:
      
                  (a)
               
               
                  fil-Kapitolu 17, in-Noti Addizzjonali 4 u 5 qed jinbidlu b'dan li ġej:
                  
                              “4.
                              
                           
                           
                              Għall-prodotti tas-subtitli 1702 20 10, 1702 60 95 u 1702 90 71, il-kontenut ta' zokkor (is-sukrows, il-fruktows, il-glukows u l-maltosju, fejn il-fruktows u l-glukows jingħataw fl-ekwivalenti tas-sukrows) għandu jiġi stabbilit billi jintuża l-metodu tal-kromatografija likwida bi prestazzjoni għolja (“il-metodu tal-HPLC”) billi tintuża l-formola li ġejja:
                              
                                 S + 0,95 × (F + G) + M
                              
                              
                                 fejn:
                              
                              
                                           
                                       
                                       
                                          
                                             “S” huwa l-kontenut tas-sukrows stabbilit bl-użu tal-metodu tal-HPLC;
                                          
                                       
                                    
                                           
                                       
                                       
                                          
                                             “F” huwa l-kontenut tal-fruktows stabbilit bl-użu tal-metodu tal-HPLC;
                                          
                                       
                                    
                                           
                                       
                                       
                                          
                                             “G” huwa l-kontenut tal-glukows stabbilit bl-użu tal-metodu tal-HPLC; u
                                          
                                       
                                    
                                           
                                       
                                       
                                          
                                             “M” huwa l-kontenut tal-maltosju stabbilit bl-użu tal-metodu tal-HPLC.
                                          
                                       
                                    
                                 Għall-prodotti tas-subtitli 1702 60 80, 1702 90 80 u 1702 90 95, il-kontenut ta' sukrows, inklużi zokkrijiet oħrajn imfissrin bħala sukrows, għandu jiġi stabbilit billi jintuża l-metodu tar-rifrattometrija (mogħti fi gradi Brix skont l-Anness tar-Regolament ta' Implimentazzjoni tal-Kummissjoni (UE) Nru 974/2014
                                  (*1). Għall-prodotti tas-subtitli 1702 60 80 u 1702 90 80, ir-riżultati għandhom jinqalbu fl-ekwivalenti tas-sukrows billi l-gradi Brix jiġu mmultiplikati bil-koeffiċjent 0,95.
                           
                        
                              
                                 5.
                              
                           
                           
                              Għall-għanijiet tas-subtitli 1702 30 10, 1702 40 10, 1702 60 10 u 1702 90 30, it-terminu “isoglukows” ifisser il-prodott miksub mill-glukows jew mill-polimeri tiegħu b'kontenut bil-piż fl-istat xott ta' mill-inqas 10 % fruktows.
                              
                                 Għall-prodotti ta' dawk is-subtitli, il-kontenut ta' sukrows, inklużi zokkrijiet oħrajn imfissrin bħala sukrows, għandu jiġi stabbilit billi jintuża l-metodu tar-rifrattometrija (mogħti fi gradi Brix skont l-Anness tar-Regolament ta' Implimentazzjoni tal-Kummissjoni (UE) Nru 974/2014).
                              
                           
                        
                     (*1)  Ir-Regolament ta' Implimentazzjoni tal-Kummissjoni (UE) Nru 974/2014 tal-11 ta' Settembru 2014 li jistabbilixxi l-metodu rifrattometru biex jitkejjel residwu xott solubbli fi prodotti proċessati minn frott u ħaxix għall-finijiet tal-klassifikazzjoni tagħhom fin-Nomenklatura Magħquda (ĠU L 274, 16.9.2014, p. 6).”;"
						
               
            
                  (b)
               
               
                  fil-Kapitolu 21, in-Noti Addizzjonali 3 u 4 qed jinbidlu b'dan li ġej:
                  
                              “3.
                              
                           
                           
                              Għall-għanijiet tas-subtitlu 2106 90 30, it-terminu “isoglukows” ifisser il-prodott miksub mill-glukows jew mill-polimeri tiegħu b'kontenut bil-piż fl-istat xott ta' mill-inqas 10 % fruktows.
                           
                        
                              
                                 4.
                              
                           
                           
                              
                                 Għall-prodotti tas-subtitli 2106 90 30 u 2106 90 59, il-kontenut ta' sukrows, inklużi zokkrijiet oħrajn imfissrin bħala sukrows, għandu jiġi stabbilit billi jintuża l-metodu tar-rifrattometrija (mogħti fi gradi Brix skont l-Anness tar-Regolament ta' Implimentazzjoni tal-Kummissjoni (UE) Nru 974/2014
                                  (*2).
                           
                        
                     (*2)  Ir-Regolament ta' Implimentazzjoni tal-Kummissjoni (UE) Nru 974/2014 tal-11 ta' Settembru 2014 li jistabbilixxi l-metodu rifrattometru biex jitkejjel residwu xott solubbli fi prodotti proċessati minn frott u ħaxix għall-finijiet tal-klassifikazzjoni tagħhom fin-Nomenklatura Magħquda (ĠU L 274, 16.9.2014, p. 6).”."
						
               
            Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Huwa għandu jibda japplika mill-1 ta' Ottubru 2017.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-18 ta' Lulju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 318/2006 dwar il-kummerċ ma' pajjiżi terzi fis-settur taz-zokkor (ĠU L 178, 1.7.2006, p. 24).
      
         (3)  Ir-Regolament ta' Implimentazzjoni tal-Kummissjoni (UE) Nru 974/2014 tal-11 ta' Settembru 2014 li jistabbilixxi l-metodu rifrattometru biex jitkejjel residwu xott solubbli fi prodotti proċessati minn frott u ħaxix għall-finijiet tal-klassifikazzjoni tagħhom fin-Nomenklatura Magħquda (ĠU L 274, 16.9.2014, p. 6).